Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторите за социјална заштита Сејди Џемаили со службена легитимација број 28-0015 и Ќазмедин Ќазимисо службена легитимација број 28-0017, извршија вонреден инспекциски надзор над субјектот ЈУ Меѓуопштински центар за социјална работа на Град Скопје- Служба за права и услуги на подрачје на Општините Кисела Вода, Зелениково, Сопиште и Студеничани со седиште на ул. Никола Вапцаров бр.11Скопје застапуван од Директорот Изеир Мемети, со Записник број ИП1 16-5 од 29.03.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија” број 104/2019,1 46/2019, 275/2019, 302/2020, 311/2020, 163/2021, 294/2021, 99/2022, 236/2022 и 65/2023) го донесе следното

**Р Е Ш Е Н И Е**

Се наредува на Изеир Мемети, Директор на ЈУ Меѓуопштински центар за социјална работа на Град Скопје- Служба за права и услуги на подрачје на Општините Кисела Вода, Зелениково, Сопиште и Студеничани, за отстранување на констатираните недостатоци и неправилности во примената на Законот за социјалната заштита, Законот за социјална сигурност за старите лица, подзаконските, општите, поединечните и другите акти донесени врз негова основа, да ги преземе следните мерки во определените рокови:

1. Центарот во предметите на корисниците на правото на гарантирана минимална помош да ги преиспита решенијата со број: УП1 1701-603/24 од 22.03.2024 година на Л. К. бр. УП1 1711-2280/21 од 06.07.2022 година на М.П., бр.УП1 1701-1797 од 14.09.2023 година на Р. А., бр.УП1 3347-39/19/1 од 12.03.2024 година на Н. М. бр.УП1 1701-1896/24/24 од 01.03.202 година на М. С., бр. УП1 3347-2364/19-1/4 од 27.03.2024 година на С.Т. бр. УП1 1701-145-24-1 од 22.03.2024 година на Џ.И. бр.УП1 1701-2542/1 од 22.03.2024 година на С.Б. бр.УП1 1701-1051 од 21.03.2024 година на Н. А. бр.УП1 3347-2192/24 од 22.03.2024 година на Ф. А. бр.УП1 1711-2426/21 од 25.03.2022 година, целосно и правилно да ја утврди имотната состојба во однос на поседување на регистрирано моторно возило на носителот на правото и членови од домаќинството. Врз основа на променетата состојба, доколку има потреба да донесе ново решение со кое ќе го замени претходното решение донесено во спротивност со закон или друг пропис, согласно член 28, 30 став 2, член 40 став 1 алинеја 2 и став 2, член 271 став 2 од Законот, член 5 став 1 точка 4 и член 7 став 1 точка 12 и став 2 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определување на носителот на правото, образецот на барањето и потребната документација („Службен весник на Република Северна Македонија” број 109/2019, 192/2020, 23/21, 80/21 и 240/2021).

Соодветно на донесените нови решенија, доколку има потреба да води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението за престанок на правото од социјална заштита, согласно член 301 и 305 од Законот.

**Рокот за извршување на изречената инспекциска мерка изнесува 60 дена од приемот на решението и постојано.**

2. Центарот во предметите на корисниците на правото на гарантирана минимална помош по службена должност повремено, а најмалку еднаш годишно да го преиспитува постоењето на фактите и условите за стекнување и користење на правото, односно да врши непосреден увид во домаќинството на корисникот и доколку утврди дека истите се променети да донесува ново решение, согласно  член 273 од Законот.

**Рокот за извршување на изречената инспекциска мерка изнесува 60 дена од приемот на решението и постојано.**

3. Центарот во предметите на корисниците на правото на социјална сигурност за старите лица, да ги преиспита решенијата со број: УП1 1711-2426/21 од 25.03.2022 година на Л.Т. и решение бр.УП1 1702-656 од 01.10.2020 година на А. Б. и при преиспитувањето целосно и правилно да ја утврди фактичката состојба во однос на тоа дали е настаната промена во имотната состојба на корисниците во однос на тоа што поседуваат регистрирано моторно возило, дали корисникот известил за секоја промена на фактите и околностите кои влијаат на користење на правото. Во зависност од утврдената состојба Центарот да донесе ново соодветно решение согласно со член 9 и член 10 став 1 алинеја 1 и 2 и став 2 од Законот за социјална сигурност за старите лица, член 4 став 1 точка 4 и став 2 и член 6 став 1 точка 11 и став 2 од Правилникот за начинот на утврдување на состојбата и видот на приходите, имотот и имотните права на подносителот и неговиот брачен другар или лице со кое живее во вонбрачна заедница, образецот на барањето и потребната документација за остварување на правото на социјална сигурност за старите лица („Службен весник на Република Северна Македонија“ број 109/19, 188/19 и 192/20).

Соодветно на донесените нови решенија, доколку има потреба да води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението со кое престанува правото од социјална заштита, согласно член 15 од Законот за социјална сигурност за старите лица и член 301 и член 305 од Законот за социјалната заштита.

**Рокот за извршување на изречената инспекциска мерка изнесува 60 дена од приемот на решението и постојано.**

4. Центарот, во предметите на корисниците на правото на социјална сигурност за старите лица, да врши непосреден увид во домаќинството и најмалку еднаш годишно да го преиспитува постоењето на фактите и условите за стекнување и користење на правото, согласно член 15 од Законот за социјална сигурност за старите лица и член 273 од Законот за социјалната заштита.

**Рокот за извршување на изречената инспекциски мерка изнесува 60 дена од денот на приемот на решението**

5. Раководното или друго овластено лице во Центарот се задолжува, веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерство за труд и социјална политика врз основа на член 329 став 1 алинеја 3 од Законот за социјалната заштита, преку инспекторите Сејди Џемаили со службена легитимација број 28-0015 и Ќазмедин со службена легитимација број 28-0016, извршија вонреден инспекциски надзор на ден 28.03.2024 година во ЈУ Меѓуопштински центар за социјална работа на Град Скопје- Служба за права и услуги на подрачје на Општините Кисела Вода, Зелениково, Сопиште и Студеничани, со седиште на ул. Никола Вапцаров бр.11 Скопје застапуван од Директорот Изеир Мемети, со Записник број ИП1 16-5 од 29.03.2024 година, во кој се констатирани недостатоци и неправилности во постапката за остварување и користење на правото на гарантирана минимална помош и правото на социјална сигурност за старите лица.

За отстранување на утврдените недостатоци и неправилности изречени се инспекциски мерки и определен е рок за постапување.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

Правна поука: Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во службените простории на Министерството за труд и социјална политика - Сектор за инспекциски надзор во социјалната заштита и заштита на децата, под број ИП1 16-5 од 05.04.2024 година.

Инспектори за социјална заштита:

Сејди Џемаили

Ќазмедин Ќазими